KUIS VANAL AOL KOOLIN KÄÜTI

Ku mu imä oll´ mu´ vannunõ ja käve koolin egä sõs es olõ´ rahaga priisata ja sügüsedse tii´ olliva kah moatsõ. Tuuperäst olliva mu imäl suurõmba kummiku. Latsõ jalg jo kasus ja mis vahe tuul omgi, määntse kummiku latsõl jalan ommava.

Egä hummok pandsõ imä jalga suurõ´ kummiku. Läts noidõga talu tiiotsa pääle. Sääl vahet kummiku kängi vasta ja jätse kummiku postkasti alla uutma. Säitsme kilomeetri kaugusõl alõvikun, kon kuul asusi, olõs imä suuri kummikit imelikult kaetu ja kindlalõ ka narma naatu. Es saa´ ju ranitsa pääle kiruta, et antkõ andis mu suuri kummikit, a ma elä kesest muast põldu.

Hans Erik Haljend